Lupka

Lupka (249 m) je prírodná rezervácia na juh od mestskej časti Nitra-Dražovce. Predstavuje príklad typickej lesostepnej lúky. Na južnom vápencovom svahu rastú z kvetov najznámejšie - hlaváčik jarný, poniklec veľkokvetý, kosatec nízky, jasenec biely, veternica lesná, jaseň mannový a sinokvet mäkký. Na kremencoch sa flóra výrazne mení, prevládajú vres obyčajný, trnka obyčajná, višňa krovitá, metlica krivolaká a početné druhy ruží. Z hmyzu podobne ako v okolitých lesostepiach, najvzácnejšie sú modlivka zelená a sága stepná. Referencie Externé odkazy Poloha na turistickej mape